嫩寒禁暖,正草色侵衣,野光如洗。去城数里。绕长堤是柳,钓船深舣。小立斜阳,试数花风第几。问春意。待留取断红,心事难寄。芳讯成拈指。甚远客他乡,老怀如此。醉馀梦里。尚分明认得,旧时罗绮。可惜空帘,误却归来燕子。胜游地。想依然、断桥流水。
嫩水春来别样光,草芽绿甚却成黄。
东风似与行人便,吹尽寒云放夕阳。
嫩日轻风夏未深,曲廊倚杖得闲吟。
地偏草茂无人迹,一对茭鸡下绿阴。
嫩绿微黄碧涧春,采时闻道断荤辛。
不将钱买将诗乞,借问山翁有几人。
嫩绿重重看得成。曲栏幽槛小红英。酴醿架上蜂儿闹,杨柳行间燕子轻。春婉娩,客飘零。残花浅酒片时清。一杯且买明朝事,送了斜阳月又生。
嫩柳眉梢轻蹙。细草烟凝堪掬。争似小桃秾,酒入香肌红玉。清馥。清馥。不觉花阑漏促。
嫩水浴凫芳草短,淡烟飞燕落花天。
绿杨也识春来暖,一夜东风脱却绵。
嫩绿烟笼碎玉,繁红日护香绡。故人去後恨迢迢。独倚危楼情悄。脉脉望穷云杪,看看月上花梢。嫩添金鸭任烟消。杜宇一声春晓。
嫩萼犹封绿,繁英已醉黄。
雨余三径晚,秋到一枝香。
滴滴盈朝露,晖晖映夕阳。
何妨浮玉斚,共醉木兰堂。
嫩绿桐阴夹道遮,烂红野果压枝斜。
日烘细草香无价,况有三枝两朵花。
嫩绿阴阴台榭映,南风初送清微。扬州花市进芳菲。丝头开万朵,玉叶衬繁枝。自是诗人佳赠意,花王香借馀姿。翠红深展奉瑶卮。何妨沈醉赏,天与绊春晖。
嫩蝶怜芳抱新蕊,泣露枝枝滴夭泪。
粉窗香咽颓晓云,锦堆花密藏春睡。
恋屏孔雀摇金尾,莺舌分明呼婢子。
冰洞寒龙半匣水,一双商鸾逐烟起。
嫩似金脂飏似烟,多情浑欲拥红莲。
明朝拟附南风信,寄与湘妃作翠钿。
嫩向人前送又迎,飘然去路一身轻。
到家有问到家句,雨过萧湘秋月明。
嫩绿柔香远更浓,春来无处不茸茸。
六朝旧恨斜阳里,南浦新愁细雨中。
近水欲迷歌扇绿,隔花偏衬舞裙红。
平川十里人归晚,无数牛羊一笛风。
嫩寒催客棹,载酒去、载诗归。